Publication: Magyar Közlöny
Issue: MK-2010-52 (Year: 2010, Number: 52)
Era: contemporary
Section: „13. melléklet a 152/2009. (XI. 12.) FVM rendelethez
Paragraph Index: 400

7. Ömlesztett sajtok és ömlesztett sajtkészítmények 7.1. A termékcsoport meghatározása Egy vagy több sajtféleségbõl, tejalkotórészek és/vagy egyéb élelmiszerek hozzáadásával vagy ezek nélkül, aprítással, keveréssel, hõkezeléssel (ömlesztéssel) és emulgeálással elõállított tejtermék. A termékek készíthetõk vágható vagy kenhetõ állománnyal. A vágható állományú termékeket a legfeljebb 90, a kenhetõeket a 91–240 közötti, 18 °C hõmérsékleten mért penetrációs érték jellemzi. Az idetartozó termékek három csoportba sorolhatók: 7.1.1. Megnevezett sajtféleségû ömlesztett sajt Olyan termék, amelyet kizárólag sajt(ok)ból, a víz- és a zsírbeállításhoz szükséges tejzsír (tejszín, vaj, vajzsír, vajolaj) hozzáadásával, ömlesztéssel állítanak elõ. A termékben a megnevezett sajtféleség(ek) mennyisége a sajthányad legalább 75% (m/m)-a legyen a vágható és a kenhetõ állományú sajtokban egyaránt. A fennmaradó sajthányad hasonló típusú sajtból álljon. A megnevezett sajtféleségbõl elõállított vágható állományú ömlesztett sajt szárazanyag-tartalma legfeljebb 4% (m/m)-kal lehet kisebb, mint a gyártáshoz felhasznált megnevezett sajté, vagy mint a felhasznált sajtok szárazanyagainak számtani középértéke. Ízesítõanyagok (cukor kivételével) hozzáadásával elõállíthatók az ebbe a csoportba tartozó termékek ízesített változatai is. 7.1.2. Ömlesztett sajt Olyan termék, amelyet sajt(ok)ból, a víz és a zsírbeállításhoz szükséges tejzsír és egyéb tejtermékek hozzáadásával, ömlesztéssel állítanak elõ. Ez utóbbiak mennyisége legfeljebb annyi lehet, hogy a végtermékben a tejcukor mennyisége ne haladja meg az 5%-ot (m/m). Ízesítõanyagok (cukor kivételével) hozzáadásával elõállíthatók az ebbe a csoportba tartozó termékek ízesített változatai is. 7.1.3. Ömlesztett sajtkészítmény (pl. ömlesztett sajtkrém) Olyan termék, amely sajt(ok)ból, a víz- és a zsírbeállításhoz szükséges tejzsír, valamint egyéb tejtermékek hozzáadásával, ömlesztéssel állítanak elõ. Követelmény, hogy a végtermék szárazanyagában a sajt(ok) mennyisége legalább 51% (m/m) legyen, a tejcukortartalom nincs korlátozva. Ízesítõanyagok hozzáadásával elõállíthatók az ebbe a csoportba tartozó termékek ízesített változatai is. 7.2. Felhasználható összetevõk Sajtok, víz, tejszín, vaj, vajolaj, egészségre ártalmatlan baktériumkultúrák, ízesítõanyagok a cukrok kivételével, étkezési só. Tej, tejsûrítmény, tejpor, tejfehérje-koncentrátum, savófehérje-koncentrátum, savószín, savóvaj, savópor, étkezési kazeinátok csak a 7.1.2. és a 7.1.3. pont szerinti termékekhez. Cukrok csak a 7.1.3. pont szerinti termékekhez. 7.3. Minõségi követelmények Fizikai és kémiai követelmények Zsírfokozat Zsírtartalom a sajt-szárazanyagban, % (m/m) Szárazanyag-tartalom, legalább, % (m/m) Vágható ömlesztett sajtok és sajtkészítmények* Kenhetõ ömlesztett sajt és ömlesztett sajtkészítmény Zsírdús legalább Zsíros legalább kevesebb, mint Félzsíros legalább kevesebb, mint Zsírszegény legalább kevesebb, mint Sovány kevesebb, mint * A megnevezett sajtféleségû vágható ömlesztett sajtok vonatkozásában a 7.1.1. pontban elõírtak az irányadóak. Érzékszervi követelmények Alak: szabályos alakú ömlesztett sajtdarabok. Külsõ: a termék kéreg nélküli, felülete sima, a csomagolóanyag hézagmentesen simul a felülethez, a hajtogatás ráncaiban nem lehet sajtanyag. Felületi ízesítés esetén az ízesítõanyag a sajt felületén egyenletes eloszlásban helyezkedjen el. Tégelybe csomagolt termék esetében a fedõfólia hegesztése folyamatos legyen. Füstölt ömlesztett sajtok esetében a kéregszerû felület egyenletes és egyöntetûen sárgásbarna színû. Belsõ: a termék színe egyöntetû, tompa fényû vagy selyemfényû, a sajt jellegének megfelelõ; a sajt szerkezete tömör, lyuk nélküli, egy-két légbuborék megengedett. A sajttésztába kevert ízesítõanyag szemcséi a metszéslapon egyenletes eloszlásban láthatók. Állomány: jól vágható vagy kenhetõ, sima, szájban könnyen olvadó. Szag: sajtszerû, típusmegnevezés esetén a felhasznált sajtra, illetve ízesítés esetén az ízesítõanyagra emlékeztetõ. Íz: megnevezett sajtféleségû termék esetén a felhasznált sajtra jellemzõ, ízesítés esetén az ízesítõanyagnak megfelelõ, az ízesítõanyag szemcséi a szájban észlelhetõk. 7.4. Jelölés A jelölésre vonatkozó jogszabályok és az A rész II. fejezet 5. pontja szerint, az alábbi kiegészítésekkel. Megnevezés Ömlesztett sajt, Ömlesztett sajtkrém vagy sajtkészítmény. Használhatóak a hagyományosan ismert terméknevek, illetve a termék jellegét meghatározó nevek is. Egyéb jelölések Fel kell tüntetni a termék 7.3. pont szerinti zsírfokozatát és állományát, továbbá a szárazanyagra vonatkoztatott zsírtartalmát 5%-ban, vagy annak egészszámú többszöröseként (ez az érték mindig az az 5%, illetve többszöröse legyen, amely közvetlenül a valós érték alatt van, azaz: valós érték: 47%, feltüntetendõ érték: 45%), és/vagy tényleges zsírtartalmát tömegszázalékban. A 7.1.2., valamint a 7.1.3. pont szerint többféle sajtból elõállított ömlesztett sajtok esetén utalni lehet a termék jellegzetes ízét adó sajttípus nevére. A 100 °C feletti hõmérsékleten végzett ömlesztést a termék csomagolásán csak akkor kell feltüntetni, ha a hõkezelés steril terméket eredményez.”

Source: https://magyarkozlony.hu/hivatalos-lapok/8d1848718c2976f5f991c823561107adfd11c480/dokumentumok/4aabf5462a916330697060560b902535cfcb05c1/letoltes